ประกาศกระทรวงอุตสาหกรรม ฉบับที่ 1 (พ.ศ. 2543) ออกตามความในพระราชบัญญัติโรงงาน พ.ศ. 2535 เรื่อง มิให้ใช้บังคับการห้ามตั้งโรงงานภายในระยะทางจากเขตที่กำหนดแก่โรงงานจำพวกที่ 1 และโรงงานจำพวกที่ 2 และให้ร่นระยะทางการห้ามตั้งโรงงานภายในระยะทางจากเขตที่กำหนดแก่โรงงานจำพวกที่ 3

ประกาศกระทรวงอุตสาหกรรม
ฉบับที่ ๑
(พ.ศ. ๒๕๔๓)
ออกตามความในพระราชบัญญัติโรงงาน
พ.ศ. ๒๕๓๕
เรื่อง มิให้ใช้บังคับการห้ามตั้งโรงงานภายในระยะทางจากเขตที่กำหนด
แก่โรงงานจำพวกที่ ๑ และโรงงานจำพวกที่ ๒ และให้ร่นระยะทาง
การห้ามตั้งโรงงานภายในระยะทางจากเขตที่กำหนดแก่โรงงานจำพวกที่
๓
 

ตามข้อ ๑ (๒) และข้อ ๒ (๒) แห่งกฎกระทรวง ฉบับที่ ๒ (พ.ศ.
๒๕๓๕) ออกตามความในพระราชบัญญัติโรงงาน พ.ศ. ๒๕๓๕ กำหนดว่า ห้ามตั้งโรงงานจำพวกที่
๑ และโรงงานจำพวกที่ ๒ ภายในระยะ ๕๐ เมตร จากเขตติดต่อสาธารณสถานฯ
และห้ามตั้งโรงงานจำพวกที่ ๓ ภายในระยะ ๑๐๐ เมตร จากเขตติดต่อสาธารณสถานฯ โดยลำดับ
นั้น ปรากฏว่า ขณะนี้โรงงานบางจำพวกและบางประเภทหรือชนิดมีการปรับปรุงเครื่องจักร
กรรมวิธีการประกอบกิจการและนำเทคโนโลยีสมัยใหม่มาใช้
การประกอบกิจการโรงงานจึงไม่ก่อเหตุเดือดร้อนอันตราย
ไม่ก่อปัญหามลพิษและสิ่งแวดล้อมหรืออยู่ในวิสัยที่จะพัฒนาปรับปรุง แก้ไข
ป้องกันได้ ดังนั้น
เพื่อประโยชน์ทางเศรษฐกิจของประเทศ จึงสมควรสนับสนุนให้โรงงานเหล่านี้สามารถตั้งขึ้นได้เฉพาะภายในบริเวณบางส่วนของเขตดังกล่าว
อาศัยอำนาจตามความในข้อ ๓ วรรคสอง แห่งกฎกระทรวง ฉบับที่ ๒ (พ.ศ. ๒๕๓๕) ออกตามความในพระราชบัญญัติโรงงาน
พ.ศ. ๒๕๓๕ รัฐมนตรีว่าการกระทรวงอุตสาหกรรมออกประกาศไว้ดังต่อไปนี้

ข้อ ๑
มิให้ใช้บังคับการห้ามตั้งโรงงาน ภายในระยะ ๕๐ เมตร
จากเขตติดต่อโรงเรียนหรือสถาบันการศึกษา วัดหรือศาสนสถาน โรงพยาบาล
และสถานที่ทำการงานของหน่วยงานของรัฐ ตามที่กำหนดในข้อ ๑ (๒) แห่งกฎกระทรวง
ฉบับที่ ๒ (พ.ศ. ๒๕๓๕) แก่โรงงานจำพวกที่ ๑ และโรงงานจำพวกที่ ๒
ประเภทหรือชนิดที่ระบุในบัญชีหมายเลข ๑ ท้ายประกาศฉบับนี้

ข้อ ๒
ให้ร่นระยะทางการห้ามตั้งโรงงาน ภายในระยะ ๑๐๐ เมตร
จากเขตติดต่อโรงเรียนหรือสถาบันทางการศึกษา วัดหรือศาสนสถาน โรงพยาบาล
และสถานที่ทำการงานของหน่วยงานของรัฐตามที่กำหนดในข้อ ๒ (๒) แห่งกฎกระทรวง ฉบับที่
๒ (พ.ศ. ๒๕๓๕) มาเป็นภายในระยะ ๕๐ เมตร จากเขตดังกล่าวแก่โรงงานจำพวกที่ ๓
ประเภทหรือชนิดที่ระบุในบัญชีหมายเลข ๒ ท้ายประกาศฉบับนี้

ทั้งนี้ ตั้งแต่วันถัดจากวันที่ประกาศในราชกิจจานุเบกษาเป็นต้นไป[๑]


ประกาศ ณ วันที่ ๒๐ มกราคม พ.ศ. ๒๕๔๓
สุวัจน์ ลิปตพัลลภ
รัฐมนตรีว่าการกระทรวงอุตสาหกรรม
[เอกสารแนบท้าย]

๑. บัญชีแนบท้ายประกาศกระทรวงอุตสาหกรรม เรื่อง มิให้ใช้บังคับการห้ามตั้งโรงงานภายในระยะทางจากเขตที่กำหนดแก่โรงงานจำพวกที่
๑ และโรงงานจำพวกที่ ๒ และให้ร่นระยะทางการห้ามตั้งโรงงานภายในระยะทางจากเขตที่กำหนดแก่โรงงานจำพวกที่
๓

(ดูข้อมูลจากภาพกฎหมาย)































ปิยะธิดา/จัดทำ
๒๒ สิงหาคม ๒๕๖๑




[๑] ราชกิจจานุเบกษา
เล่ม ๑๑๗/ตอนพิเศษ ๑๕ ง/หน้า ๑๑/๑๕ กุมภาพันธ์ ๒๕๔๓